Ordonanța Curții (Camera a zecea) din 20 iunie 2019 – Schiaffini Travel
(Cauza C‑322/18)(1)
„Trimitere preliminară – Articolul 99 din Regulamentul de procedură al Curții – Regulamentul (CE) nr. 1370/2007 – Servicii publice de transport feroviar și rutier de călători – Articolul 5 – Atribuire de contracte de servicii publice – Articolul 5 alineatul (2) – Atribuire directă – Noțiunea de «operator intern» – Articolul 8 alineatul (2) – Regim tranzitoriu”
1.      Întrebări preliminare – Competența Curții – Identificarea elementelor de drept al Uniunii pertinente – Reformularea întrebărilor
(art. 267 TFUE)
(a se vedea punctul 29)
2.      Transporturi – Servicii publice de transport feroviar și rutier de călători – Regulamentul nr. 1370/2007 – Articolul 5 alineatul (2) – Atribuire de contracte de servicii publice – Procedură de atribuire care s‑a desfășurat anterior datei de 3 decembrie 2019 – Inaplicabilitate
[Regulamentul nr. 1370/2007 al Parlamentului European și al Consiliului, art. 5 și art. 8 alin. (2)]
(a se vedea punctul 37 și dispozitivul)
Dispozitivul
Articolul 5 și articolul 8 alineatul (2) din Regulamentul (CE) nr. 1370/2007 al Parlamentului European și al Consiliului din 23 octombrie 2007 privind serviciile publice de transport feroviar și rutier de călători și de abrogare a Regulamentelor (CEE) nr. 1191/69 și nr. 1107/70 ale Consiliului trebuie interpretate în sensul că articolul 5 alineatul (2) din acest regulament nu este aplicabil unei proceduri deschise în vederea atribuirii unui contract de concesiune de servicii publice de transport local care s‑a desfășurat anterior datei de 3 decembrie 2019.
1 – JO C 285, 13.8.2018.